rejauldu/bengali-wikipedia huggingface dataset:
দক্ষিণ বড়দল ইউনিয়ন বা বড়দল (দক্ষিণ) ইউনিয়ন বাংলাদেশের সুনামগঞ্জ জেলার একটি ইউনিয়ন । এটি তাহিরপুর উপজেলার অন্তর্গত ৭টি ইউনিয়নের মধ্যে একটি এবং বাংলাদেশ-ভারত সীমান্তের অতি সন্নিকটে অবস্থিত।   অবস্থান  দক্ষিণ বড়দল ইউনিয়নের উত্তরে উত্তর শ্রীপুর ইউনিয়নের কিয়দংশ, দক্ষিণে তাহিরপুর সদর ও উত্তর শ্রীপুর ইউনিয়নের কিয়দংশ, পূর্বে উত্তর বড়দল ইউনিয়ন ও উত্তর বাদাঘাট ইউনিয়ন এবং পশ্চিমে উত্তর শ্রীপুর ইউনিয়ন অবস্থিত। ভারতের সাথে সরাসরি কোন সীমান্ত না থাকলেও ভারতের মেঘালয় রাজ্য এই ইউনিয়নের উত্তর সীমান্ত থেকে মাত্র ১ কি.মি. দূরে।   আয়তন দক্ষিণ বড়দল ইউনিয়নের আয়তন ৪,২৬৯ একর।   প্রশাসনিক এলাকা  দক্ষিণ বড়দল ইউনিয়ন  তাহিরপুর উপজেলার ৩নং ইউনিয়ন পরিষদ। এ ইউনিয়ন জাতীয় সংসদের ২২৪ নং নির্বাচনী এলাকা সুনামগঞ্জ-১ এর অংশ। এই ইউনিয়নের অধীনে ২১টি গ্রাম রয়েছে, যেগুলো হল- ১কাউকান্দি৮টুকেরগাঁও১৫বাগবাড়ি২কামারকান্দি৯নালেরবন্দ১৬বিন্নারবন্দ৩কুকরকান্দি১০লেদারবন্দ১৭মাটিকাটা৪গোবিন্দপুর১১পাগলপুর১৮রসুলপুর৫চতুর্ভুজ১২পুরান খালাস১৯সাধেরখলা৬জামলাবাজ১৩বড়দল (নতুনহাটি)২০হলহলিয়া৭টাকাটুকি১৪বড়দল (পুরানহাটি)২১হাফানিয়া।   জনসংখ্যা  ২০১১ সালের আদমশুমারী অনুযায়ী দক্ষিণ বড়দল ইউনিয়নের জনসংখ্যা ২৭,৯২০ জন; যার মধ্যে ১৩,৭৮৩ জন পুরুষ এবং ১৪,১৩৭ জন মহিলা।   ভাষা ও সংস্কৃতি  লোকজন সুনামগঞ্জের আঞ্চলিক ভাষা ব্যবহার করে।   শিক্ষা  দক্ষিণ বড়দল ইউনিয়নের সাক্ষরতার হার ৪৯.৬০%। এ ইউনিয়নে ১টি ডিগ্রী কলেজ, ১টি আলিয়া মাদ্রাসা, ৩টি কওমী মাদ্রাসা, ৩টি উচ্চ বিদ্যালয়, ১৭টি প্রাথমিক বিদ্যালয় ও ১ টি কম্পিউটার প্রশিক্ষণ কেন্দ্র (এনসিটিসি, কাউকান্দি বাজার)   রয়েছে।   যোগাযোগ ব্যবস্থা  তাহিরপুর উপজেলার অন্যান্য ইউনিয়নের মত দক্ষিণ বড়দল ইউনিয়নের যোগাযোগ ব্যবস্থাও অত্যন্ত অপ্রতুল। যোগাযোগের জন্য মূলত শুকনো মৌসুমে পায়ে হাঁটা/বাইসাইকেল/মটরবাইক ও বর্ষা মৌসুমে নদীপথই ভরসা। ইউনিয়নের অভ্যন্তরে প্রায় ৪০০ কি.মি. পাকা রাস্তা ও ২,৫০০ কি.মি. কাঁচা রাস্তা আছে।   নদী ও জলাভূমি   মাটিয়ান হাওর  বাংগার খাল  গোলাঘাট বিল  কুকুর কান্দির বিল  কেন্দুয়া নদী  পাটলাই নদী   দর্শনীয় স্থান  মাটিয়ান হাওর: শীতকালে অতিথি পাখির সমাগম ঘটে; তাহিরপুর থেকে নৌকাযোগে যেতে হবে।   অন্যান্য তথ্য  দক্ষিণ বড়দল ইউনিয়নে ১টি ডাকঘর, ৪টি বাজার, ১টি পরিবার কল্যাণ কেন্দ্র, ২৪টি মসজিদ, ১২টি ঈদগাহ মাঠ, ১৬ট কবরস্থান, ৬টি মন্দির ও ৩টি শ্মশান ঘাট আছে।  টীকা   তথ্যসূত্র    আরও দেখুন    তাহিরপুর উপজেলা;  সুনামগঞ্জ জেলা;  সিলেট বিভাগ;  বাংলাদেশের ইউনিয়ন।   বহিঃসংযোগ     Union Level Facilities of Sunamganj District       বিষয়শ্রেণী:তাহিরপুর উপজেলার ইউনিয়ন
চৌমুহনী বাংলাদেশের দক্ষিণাঞ্চলের অন্যতম বৃহৎ বাণিজ্য কেন্দ্র ও বিখ্যাত শহর। এটি বেগমগঞ্জ উপজেলার প্রধান বাণিজ্য কেন্দ্র। শহরটি নোয়াখালী জেলার দ্বিতীয় বৃহত্তম শহর।  ইতিহাস  thumb|বীরশ্রেষ্ঠ রুহুল আমিন স্মৃতি ভাস্কর্য, চৌরাস্তার মোড়, চৌমুহনি  চৌমুহনী শহরের বড়পুলের নিকট ছাতারপাইয়া, আটিয়াবাড়ি, চন্দ্রগঞ্জ ও ফেনী খালের চার মোহনায় সংযোগ স্থানকে কেন্দ্র করে চৌমুহনী নামকরণ হয়। পূর্বে দেশীয় ও ভারতীয় মারোয়াড়ীদের বড় বড় দোকানপাট ও ব্যবসা ছিল। চৌমুহনীর সঙ্গে দেশের নদী বন্দর চাঁদপুর, ভৈরব, নারায়ণগঞ্জ সহ বিভিন্ন স্থানের সঙ্গে নৌ-যোগাযোগ ছিল। এসব স্থান থেকে বড় বড় সাম্পান ও ডিঙ্গি নৌকায় মাল বোঝাই করে চৌমুহনী আসতো। এখানে ৬টি নৌকাঘাট ছিল।  রেল যোগাযোগ ছিল অনেক উন্নত। ১৯৬৯ সালে চট্টগ্রাম বিভাগের (বর্তমানে চট্টগ্রাম ও সিলেট বিভাগ) মধ্যে বাণিজ্যিক দিক দিয়ে চৌমুহনী রেলস্টেশন প্রথম স্থান অর্জন করেছিল।   বাণিজ্য   চৌমুহনীতে বিসিক শিল্প নগরীতে ৭৪টি শিল্পকারখানা চালু রয়েছে। এছাড়া শহরে ২২টি বড় আটা কল ছাড়াও শতাধিক ক্ষুদ্র শিল্প রয়েছে। চৌমুহনীতে রয়েছে ডেলটা জুট মিল লিঃ। এছাড়া এখানে প্রায় ১০ হাজার দোকানপাট রয়েছে।   তেলশিল্প   ১৯৪৯ সালে উপেন্দ্র কুমার সাহা চৌমুহনীতে শ্রী গোপাল অয়েল মিল (লাড্ডু গোপাল) স্থাপন করেন। পরে চৌমুহনীতে ৩২টি তেলের মিল স্থাপিত হয়। চৌমুহনীর তেল তৎকালীন পশ্চিম পাকিস্তানেও রপ্তানি হতো। বিভিন্ন সমস্যায় বেশির ভাগ তেলের মিল বন্ধ হয়ে গেলেও বর্তমানে কয়েকটি চালু রয়েছে।   প্রকাশনা শিল্প  চৌমুহনীর ইসলামিয়া লাইব্রেরি ১৯৩৯ সালে ধর্মীয় প্রকাশনায় হাত দেয়। এর পর ১৯৪৫ সালে মৃত চিত্ত রঞ্জন সাহা চৌমুহনীতে বাসন্তি প্রেস প্রতিষ্ঠা করেন। পরে তিনি পুঁথিঘর প্রতিষ্ঠা করে প্রকাশনা শুরু করেন। পুঁথিঘর থেকে প্রকাশিত অধ্যাপক হরলাল রায়ের “বাংলা ব্যাকরণ ও রচনা” দেশব্যাপী ছাত্রছাত্রীদের নিকট সমাদৃত ছিল।    মুদ্রণ শিল্প   চৌমুহনীতে প্রায় একশ’ অফসেট প্রেস রয়েছে।   যোগাযোগ ব্যবস্থা   এখানে চৌমুহনী রেলওয়ে স্টেশন নামে একটি রেল স্টেশন রয়েছে। ঢাকা-নোয়াখালী গামী রেলগাড়ি এখানে থামে। এ স্টেশনের মাধ্যমে নোয়াখালীর অধিকাংশ যাত্রী ছাড়াও সেনবাগ উপজেলা ও লক্ষ্মীপুর জেলার যাত্রীরা যাতায়াত করে।  চৌমুহনীর উপর দিয়ে লক্ষ্মীপুর-চৌমুহনী সড়ক, ফেনী-নোয়াখালী সড়ক ও চৌমুহনী-মাইজদি সড়ক গেছে, এই সড়কগুলি চৌমুহনী বাজারে এসে মিলিত হয়েছে। এই সড়ক দিয়ে নোয়াখালী ও লক্ষ্মীপুর জেলার সমস্ত লোকাল এবং আন্তঃজেলা যানবাহন ও মালবাহী গাড়ি চলাচল করে।   শিক্ষা প্রতিষ্ঠান  চৌমুহনীতে চৌমুহনী সরকারি এস.এ কলেজ স্থাপিত হয় ১৯৪৩ সালে, যা ১৯৮৬ সালে সরকারি করণ হয়।   চৌমুহনী সরকারি এস.এ কলেজ  চৌমুহনী মদন মোহন উচ্চ বিদ্যালয়  কৃষি প্রশিক্ষণ ইনস্টিটিউট বেগমগঞ্জ বেগমগঞ্জ টেক্সটাইল ইঞ্জিনিয়ারিং কলেজ  আব্দুল মালেক উকিল মেডিকেল কলেজ  সরকারি কারিগরি উচ্চ বিদ্যালয়  বেগমগঞ্জ সরকারি পাইলট উচ্চ বিদ্যালয়  গনিপুর পাইলট বালিকা উচ্চ বিদ্যালয়  বেগমগঞ্জ সরকারি টেকনিক্যাল স্কুল এন্ড কলেজ  জালাল উদ্দিন ডিগ্রী কলেজ  ডেলটা জুট মিলস উচ্চ বিদ্যালয় ইঞ্জিনিয়ার দেলোয়ার হোসেন উচ্চ বিদ্যালয় নোয়াখালী মৌলবী আব্দুর রহমান হোমিওপ্যাথিক মেডিকেল কলেজ ও হাসপাতাল  চৌমুহনী ইসলামিয়া ফাজিল ডিগ্রী মাদরাসা এছাড়া অনেক বেসরকারি স্কুল ও কলেজ রয়েছে।   আরো দেখুন   চৌমুহনী পৌরসভা  তথ্যসূত্র  বিষয়শ্রেণী:বেগমগঞ্জ উপজেলা বিষয়শ্রেণী:বাংলাদেশের নগর
জোড় মন্দির, রংপুর অষ্টাদশ শতকের একটি মন্দির, রংপুর জেলার গংগাচড়া উপজেলার বড়বিল ইউনিয়ন এর ঐতিহ্যবাহী মন্দিরটি অষ্টাদশ শতকে স্থাপিত হিসেবে পরিচিত।  অবস্থান মন্দিরটি রংপুর জেলার গংগাচড়া উপজেলার বড়বিল ইউনিয়ন এর ঠাকুরদহ নামক স্থানে অবস্থিত। ঠাকুরদহ বাজার থেকে মাত্র ৫ মিনিট পশ্চিম দিকে পায়ে হাঁটলে এই মন্দিরটির ধ্বংসাবশেষ পাওয়া যায়।  বর্ণনা স্থানীয় হিন্দুদের ভাষ্যমতে মন্দিরটির সামনে দু’টি দোতলা বিশিষ্ট চূড়া ছিল। তারপর পর্যায়ক্রমে আরও ৪টি ছোট চূড়া ছিল। দরজার সামনে দু’পাশে দু’টি সিংহের মূর্তি ছিল। মন্দিরের এখন একটি চূড়া জীর্ণ অবস্থায় আছে। মন্দিরগাত্রে এখনও পোড়া মাটির বিভিন্ন চিত্র দেখতে পাওয়া যায়। মন্দিরটির গঠন ও ইটগুলো দেখে মনে হয় এটা অষ্টাদশ শতকের সময় বা তারও পূর্বে নির্মিত নবরত্ন  মন্দির। এই মন্দিরটির পাশে শেখ কুয়া নামক একটি কুয়া ছিল; যাতে মহামূল্যবান কষ্টিপাথরের কয়েকটি মূর্তি আছে। যার দু’টি উদ্ধার করে সেনাবাহিনীর সদস্যরা নিয়ে গেছেন। দু’টি চূড়ার মাঝখানে দান করার জন্য একটি লোহার সিন্দুক ছিল; যা আস্তে আস্তে মাটির নিচে তলিয়ে যাচ্ছে বলে স্থানীয় হিন্দুরা বিশ্বাস করেন। এই মন্দিরটির ঠিক দক্ষিণ দিকে একই সময়ে নির্মিত ৩ তলা বিশিষ্ট একটি মঠও ছিল।  তথ্যসূত্র  বিষয়শ্রেণী:রংপুর জেলার হিন্দু মন্দির বিষয়শ্রেণী:১৮শ শতাব্দীর হিন্দু মন্দির
“ডিডল, ডিডল, ডাম্পলিং, মাই সন জন” হলো ইংরেজি ভাষার একটি শিশুতোষ ছড়া। এর রাউড লোকসঙ্গীত সুচক সংখ্যা ১৯৭০৯।   ছড়া  সবচেয়ে বেশি প্রচলিত আধুনিক সংস্করণ হলো:  Diddle, diddle, dumpling, my son John, Went to bed with his trousers on; One shoe off, and the other shoe on, Diddle, diddle, dumpling, my son John. (২য় সংস্করণ ১৯৯৭)  ছড়াটির বিকল্প একটি সংস্করণ এরকম:  Diddle diddle dumpling, my son John Went to bed with his britches on. One shoe off, and one shoe on; Diddle diddle dumpling, my son John.Wright, The Original Mother Goose (1916), as quoted on mothergooseclub.com  Deedle, deedle, dumpling, my son John, Went to bed with his stockings on; One shoe off, and one shoe on, Deedle, deedle, dumpling, my son John.Smith, The Little Mother Goose (1912), as quoted on mothergooseclub.com   উৎস  ১৭৯৭ সালের দিকে লন্ডনে দ্য নিউয়েস্ট ক্রিসমাস বক্স-এ ছড়াটি প্রথম প্রকাশিত হয়। ডাম্পলিং ফেরিওয়ালাদের চিৎকার করে গাওয়া গান ‘ডিডল, ডিডল, ডিডল, ডাম্পলিং’ থেকে সম্ভবত এই ছড়ার উদ্ভব ঘটেছে।   তথ্যসূত্র    বিবিসি “ইনসাইড নাম্বার ৯” টেলিভিশন অনুষ্ঠানের একই নামে প্রচারিত পর্ব  Sky's British black comedy 'Hunderby', set in the 1830s, features the song as evening entertainment accompanied by a traditional crumhorn.  বিষয়শ্রেণী:ইংরেজ শিশুতোষ গান বিষয়শ্রেণী:ফেরিওয়ালার হাঁক বিষয়শ্রেণী:গানের বছর অজানা বিষয়শ্রেণী:ইংরেজি শিশুতোষ ছড়া বিষয়শ্রেণী:গীতিকার অজানা
আনা মারিয়া করাজা বিল্ডট (জন্ম ১০ মার্চ ১৯৬৩) একজন ইটালীয়-সুইডিশ রাজনীতিবিদ এবং ইউরোপীয় পার্লামেন্টের সদস্য (এমইপি)। তিনি ইউরোপীয় পিপলস পার্টির অংশীদার মোডারেট পার্টির সদস্য।   প্রাথমিক কর্মজীবন  ১৯৯৮ সালে তিনি সুইডেনের সাবেক প্রধানমন্ত্রী কার্ল বিল্ডট (১৯৯১-১৯৯৪), সুইডিশ মডারেট পার্টির (১৯৮৬-১৯৯৯) সাবেক নেতা এবং পরবর্তীতে পররাষ্ট্রমন্ত্রী (২০০৬-২০১৪), এর সাথে বিবাহ বন্ধনে আবদ্ধ হন। তারা দুইজন বলকান এলাকায় প্রথমবারের মতো পরিচিত হন।সেখানে মারিয়া যুগোস্লাভিয়া যুদ্ধের সময় জাতিসংঘের হয়ে কাজ করছিলেন আর কার্ল বিল্ডট বসনিয়াতে উচ্চ প্রতিনিধি হিসাবে দায়িত্ব পালন করছিলেন। তাদের পরিবারে বর্তমানে একটি সন্তান রয়েছে। তিনি ফিডেনজার নিকটে ইতালীয় ট্রেডিশন নামে একটি হোটেলের মালিক এবং পরিচালনা করেন। কোম্পানিটি পারমেসান পনির এবং সেই সাথে বোরগো ডি ট্যাবিওন ক্যাস্তেলো আমদানি করে।   ইউরোপীয় পার্লামেন্টের সদস্য, ২০০৯- বর্তমান  ২০০৯ সালের নির্বাচনে করাজা বিল্ডট এমইপি হওয়ার দৌড়ে সফলতা লাভ করেন। তিনি প্রায় ১৪.৩% ভোট পান। তিনি দলের শীর্ষ বাছাই গুনার হকমার্ক (১৫.২%) থেকে পিছিয়ে ছিলেন। ২০১৪ সালের পুর্ননির্বাচনেও বিজয় লাভ তিনি প্রায় ১৬.৩৭% ভোট পান।, শীর্ষ বাছাই গুনার হকমার্ক থেকেও (১২.০৮%) বেশি ভোট পান তিনি।  করাজা বিল্ডট অভ্যন্তরীণ বাজার ও ভোক্তা সুরক্ষা কমিটির চেয়ারম্যান এবং নারী অধিকার ও জেন্ডার সমতা কমিটির সদস্য। কমিটির কাজের পাশাপাশি, তিনি ইউরোপীয় পার্লামেন্ট শিশু অধিকার ইন্টারগ্রুপের চেয়ারম্যান <চাইল্ড রাইটস ইউরোপিয়ান পার্লামেন্টে ইউরোপীয় পার্লামেন্ট ইন্টারগ্রুপ।> এবং ইউরোপীয় পার্লামেন্ট এলজিবিটি অধিকার ইন্টারগ্রুপের সদস্য।Members  European Parliament Intergroup on LGBTI Rights.   তথ্যসূত্র    বহিঃসংযোগ   The Corazza family castle on Italian Wikipedia  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজনীতিতে সুয়েডীয় নারী বিষয়শ্রেণী:রোমের রাজনীতিবিদ বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
রফিকুল ইসলাম হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। তিনি আসাম বিধানসভার একজন বিধায়ক।  জীবনী রফিকুল ইসলাম ২০১১ সাল থেকে ২০১৬ সাল পর্যন্ত তিনি আসাম বিধানসভায় ধুবড়ি বিধানসভা কেন্দ্রের বিধায়ক হিসেবে দায়িত্ব পালন করছেন।Rafiqul Islam MLA Assam, Rafiqul Islam BiographyJania Election Results 2016, Candidate list, Winner, Runner-up  ২০১৯ সালের ২৪ অক্টোবর অনুষ্ঠিত উপনির্বাচনে তিনি পুনরায় উক্ত বিধানসভা কেন্দ্রের বিধায়ক হিসেবে নির্বাচিত হন।AIUDF candidate Dr Hafiz Rafiqul Islam wins in Jania LAC  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:বড়পেটা জেলার ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:১৯৭৯-এ জন্ম বিষয়শ্রেণী:আসাম বিধানসভার সদস্য ২০২১-২০২৬
কাদিরবক্স মন্ডল মসজিদ বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত গাইবান্ধা জেলার পলাশবাড়ী উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।   বিবরণ  কাদিরবক্স মন্ডল মসজিদটি প্রাচীন এক কক্ষ বিশিষ্ট্য মসজিদ। এর অভ্যন্তরে একটি মাত্র কক্ষ আছে। উপরিভাগে একটি গম্বুজ রয়েছে। চার কোণায় চারটি পিলার আছে। এর সামনে একটি সাম্প্রতিককালের মসজিদ নির্মাণ করা হয়েছে। ফলে পুরনো মসজিদটি এখন সামনে থেকে দেখা যায় না। কাদিরবক্স মন্ডল মসজিদটি প্রাচীন এক কক্ষ বিশিষ্ট্য মসজিদ। এর অভ্যন্তরে একটি মাত্র কক্ষ আছে। উপরিভাগে একটি গম্বুজ রয়েছে। চার কোণায় চারটি পিলার আছে। এর সামনে একটি সাম্প্রতিককালের মসজিদ নির্মাণ করা হয়েছে। পুরনো মসজিদটি এখন সামনে থেকে দেখা যায় না।  চিত্রশালা    তথ্যসূত্র    আরো পড়ুন   জামালপুর জামে মসজিদ  সীতাকোট বিহার  অরুণ ধাপ  চোর চক্রবর্তীর ঢিবি  ঘোড়াঘাট দুর্গ  বার পাইকের গড়  বাংলাদেশের মসজিদের তালিকা  রংপুর বিভাগের মসজিদের তালিকা  বিষয়শ্রেণী:গাইবান্ধা জেলার প্রত্নতাত্ত্বিক স্থাপনা বিষয়শ্রেণী:গাইবান্ধা জেলার মসজিদ বিষয়শ্রেণী:গাইবান্ধা জেলার দর্শনীয় স্থান
স্বাধীনতা উত্তর বাংলাদেশের সাহিত্য - খ্যাতিমান ঔপন্যাসিক   আখতারুজ্জামান ইলিয়াস - শওকত ওসমান - সেলিনা হোসেন - হুমায়ুন আহমেদ - মইনুল আহসান সাবের - ইমদাদুল হক মিলন - আহমেদ ছফা - রাবেয়া খাতুন - শওকত আলি - সৈয়দ শামসুল হক - আব্দুল মান্নান সৈয়দ - আলাউদ্দিন আল আজাদ - নাসরীন জাহান - মঞ্জু সরকার - হুমায়ুন আজাদ
সঞ্জীব ত্যাগী (জন্ম: ২৯ জুন ১৯৭১) একজন ভারতীয় টেলিভিশন এবং চলচ্চিত্র অভিনেতা, যিনি সনি টিভি'র জনপ্রিয় ধারাবাহিক ক্রাইম প্যাট্রোলে পুলিশ ইন্সপেক্টরের ভূমিকার জন্য পরিচিত। তিনি ক্রাইম প্যাট্রোলের বেশিরভাগ পর্বে উপস্থিত হয়েছেন। তিনি অক্ষয় কুমারের বেবি চলচ্চিত্রে উপস্থিত হয়েছিলেন এবং বিকাশ দুবের জীবনের উপর ভিত্তি করে নির্মিত চলচ্চিত্র হানাক-এ ডি. মিশ্রের ভূমিকায় অভিনয় করেছিলেন।   কর্মজীবন  ত্যাগী তার ক্যারিয়ার শুরু করেছিলেন ডিডি ন্যাশনালের অনুষ্ঠানে অভিনয়ের মধ্য দিয়ে। ২০১১ থেকে ২০২১ সাল পর্যন্ত, এবং ২০২২ সালে আবার শুরু করে তিনি ক্রাইম প্যাট্রোলে একজন রাগী পুলিশ ইন্সপেক্টর অভিমন্যু জিন্দাল চরিত্রে অভিনয় করছেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:চৌধুরী চরণ সিং বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন উপস্থাপক বিষয়শ্রেণী:হিন্দি চলচ্চিত্র অভিনেতা
অ্যাঞ্জেলেস আরিয়েন ছিলেন একজন বাস্ক-আমেরিকান সাংস্কৃতিক নৃতত্ত্ববিদ, শিক্ষাবিদ, লেখক, প্রভাষক এবং পরামর্শদাতা, যিনি তার বই দ্য ফোর-ফোল্ড ওয়ে: ওয়াকিং দ্য পাথস অফ দ্য ওয়ারিয়র, হিলার, শিক্ষক এবং স্বপ্নদর্শীর জন্য সর্বাধিক পরিচিত।   প্রাথমিক জীবন  অ্যাঞ্জেলেস আরিয়েন ১৯৪০ সালে বাস্ক কান্ট্রি, স্পেনে সালভাতোর আরিয়েন এবং মারি এলোরডিতে জন্মগ্রহণ করেছিলেন। তিনি সাত বছর বয়সে তার পরিবারের সাথে মার্কিন যুক্তরাষ্ট্রের আইডাহোতে চলে আসেন। তিনি ইউনিভার্সিটি অফ আইডাহো থেকে স্নাতক ডিগ্রী, ইউনিভার্সিটি অফ ক্যালিফোর্নিয়া বার্কলে থেকে স্নাতকোত্তর ডিগ্রী এবং ক্যালিফোর্নিয়া ইনস্টিটিউট অফ ইন্টিগ্রাল স্টাডিজ থেকে ডক্টরেট ডিগ্রী লাভ করেন।   গ্রন্থপঞ্জি    ট্যারোট হ্যান্ডবুক : প্রাচীন চাক্ষুষ প্রতীকের ব্যবহারিক প্রয়োগ (১৯৮৭, ১৯৯১, ১৯৯৭)  সম্পর্কের শক্তি এবং প্রেম (১৯৯১)  জীবনের লক্ষণ : পাঁচটি সর্বজনীন আকার এবং কীভাবে সেগুলি ব্যবহার করবেন (১৯৯২, ১৯৯৮)  দ্য ফোর-ফোল্ড ওয়ে: যোদ্ধা, শিক্ষক, নিরাময়কারী এবং স্বপ্নদর্শীর পথে হাঁটা (১৯৯৩, ২০১৩)  মেডিসিন সংগ্রহ: গল্প, গান এবং আত্মা উদ্ধারের পদ্ধতি (১৯৯৪)  একসাথে কাজ করা: বৈচিত্র্যকে সম্মান করে সমন্বয় তৈরি করা (সম্পাদক; ১৯৯৮, ২০০১)Shelton K. 'The Constant of Change.' Executive Excellence. 2001;18(12):2.  দ্য নাইন মিউজ: সৃজনশীলতার একটি পৌরাণিক পথ (২০০০)  দ্য প্রেফারেন্সিয়াল শেপস টেস্ট (২০০২)  জীবনের দ্বিতীয়ার্ধ: জ্ঞানের আটটি দরজা খোলা (২০০৭)HEERY M. 'Baby Boomers on Conscious Aging.' Journal of Transpersonal Psychology. 2011;43(2):256-259.  কৃতজ্ঞতায় বসবাস: একটি যাত্রা যা আপনার জীবনকে বদলে দেবে (২০১১)   তথ্যসূত্র    বহিঃসংযোগ      বিষয়শ্রেণী:মার্কিন নারী নৃবিজ্ঞানী বিষয়শ্রেণী:মার্কিন লেখিকা বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:আইডাহো বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১৪-এ মৃত্যু বিষয়শ্রেণী:১৯৪০-এ জন্ম বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
সাই গন যাই ফং () ও এসজিজিপি হিসাবে পরিচিত, হল একটি ভিয়েতনামী কমিউনিস্ট পার্টির পত্রিকা, যা ভিয়েতনামের হো চি মিন সিটি থেকে প্রকাশিত। এটি ভিয়েতনামী, ইংরেজি এবং চীনা ভাষায় প্রকাশিত হয়।  এর চীনা মুদ্রণ সংস্করণ প্রথাগত চীনা অক্ষরসমূহ ব্যবহার করে, যখন এর অনলাইন সংস্করণের অক্ষরগুলি প্রথাগত চীনা থেকে সরলিকৃত বর্ণে পরিবর্তন করা যায়।   তথ্যসূত্র    বহিঃসংযোগ    ভিয়েতনামী   ইংরেজি   চীনা  বিষয়শ্রেণী:ভিয়েতনামের সংবাদপত্র বিষয়শ্রেণী:সাম্যবাদী সংবাদপত্র বিষয়শ্রেণী:এশিয়ার ইংরেজি ভাষার সংবাদপত্র
মালয়েশিয়ায় যৌন হয়রানি কর্মসংস্থান আইন ১৯৫৫ () দ্বারা যেভাবে সংজ্ঞায়িত করা হয়েছে তা হল “যৌন প্রকৃতির যেকোন অবাঞ্ছিত আচরণ তা মৌখিক, অ-মৌখিক, চাক্ষুষ, অঙ্গভঙ্গি বা শারীরিক হতে পারে এবং তা কোনও ব্যক্তির প্রতি নির্দেশিত যা আক্রমণাত্মক, অপমানজনক বা তাদের মঙ্গলের জন্য হুমকিস্বরূপ”। আইনটি পুরুষ ও মহিলা বা নিয়োগকর্তা ও কর্মচারীর মধ্যে পার্থক্য করে না। যেমন, যৌন হয়রানি একজন মহিলা দ্বারা একজন পুরুষের বিরুদ্ধে, অথবা একজন কর্মচারী একজন নিয়োগকর্তার বিরুদ্ধে সংঘটিত হতে পারে।  কর্মক্ষেত্রে যৌন হয়রানির প্রথম নথিভুক্ত ঘটনা বা একজন কর্মচারীর প্রতি একজন নিয়োগকর্তার অসদাচরণের ঘটনা ১৯৩৯ সালের দিকে দেখা গিয়েছিল, যখন মালয়েশিয়া তখনও ব্রিটিশ ঔপনিবেশিক শাসনের অধীনে মালয় ছিল। ১৯৪১ সালে, ক্লাং ইন্ডিয়ান ইউনিয়ন  ধারাবাহিক ধর্মঘট কর্মসূচির আয়োজন করেছিল এবং তাদের দাবির অংশ হিসাবে ইউরোপীয় ও  'কৃষ্ণাঙ্গ ইউরোপীয়দের' দ্বারা মহিলা শ্রমিকদের শ্লীলতাহানির নিন্দা করে এবং এই ধরনের আচরণ বন্ধ করার দাবি জানিয়েছিল। ১৯৫০ সালে, পেরাকের পানাভান কারুপিয়া এস্টেটের ১০৬ জন মহিলা ও পুরুষ রাবার ট্যাপার যৌন হেনস্থার বিরুদ্ধে ধর্মঘট করেছিল  যৌন হয়রানির ব্যাপকতা  যদিও যৌন হয়রানি পুরুষ ও মহিলা উভয়ের ক্ষেত্রে ঘটে, তবে মহিলারা প্রায়শই এর শিকার হন, বিশেষ করে এমন পরিস্থিতিতে এবং অবস্থানগুলিতে যেখানে "পিতৃতন্ত্র একটি সাংস্কৃতিক মূল্য হিসাবে গভীরভাবে অনুপ্রাণিত এবং পুরুষরা মহিলাদের যৌন হয়রানির ক্ষেত্রে কোনও ভুল দেখতে পান না"। এটি ২০১৩ থেকে ২০১৭ সালের মধ্যে রয়্যাল মালয়েশিয়ান পুলিশ (পিডিআরএম) এর পরিসংখ্যানের সাথে সামঞ্জস্যপূর্ণ, যেখানে মোট ১,২১৮টি যৌন হয়রানির ঘটনার মধ্যে ৭৯ শতাংশ মহিলা ও ২১ শতাংশ পুরুষ ভুক্তভোগী জড়িত। তথ্যসূত্র  বিষয়শ্রেণী:নারীবাদী অর্থনীতি বিষয়শ্রেণী:নারীবাদ ও যৌনতা বিষয়শ্রেণী:নারীবাদ ও শিক্ষা বিষয়শ্রেণী:যৌন নীতিশাস্ত্র বিষয়শ্রেণী:যৌন অসদাচরণ বিষয়শ্রেণী:যৌনতা ও সমাজ বিষয়শ্রেণী:যৌন অপরাধ বিষয়শ্রেণী:যৌন হয়রানি বিষয়শ্রেণী:নারীবিদ্বেষ বিষয়শ্রেণী:শ্রম আইন বিষয়শ্রেণী:লিঙ্গ সম্পর্কিত সহিংসতা
বেহরাম পাশা মসজিদ (, ), দক্ষিণ-পূর্ব তুরস্কের দিয়ারবাকির শহরে অবস্থিত ১৬ শতকের একটি উসমানীয় মসজিদ। এটি উসমানীয় গভর্নর জেনারেল বেহরাম পাশা প্রতিষ্ঠা করেন।   ইতিহাস  মসজিদটি স্থানীয় উসমানীয় গভর্নর জেনারেল বেহরাম পাশা চালু করেন। বেহরাম পাশা ছিলেন কারা শাহিন মুস্তফা পাশার পুত্র। তিনি ইয়েমেন এবং মিশরের গভর্নর জেনারেল হিসাবে দায়িত্ব পালন করেন। দিয়ারবাকিরে বেহরাম পাশার দায়িত্বের মেয়াদকাল সম্পর্কে নিশ্চিত তথ্য জানা না গেলেও ধারণা করা হয় তিনি ১৫৬৪-৬৫ এবং ১৫৬৭-৮৬ সালে গভর্নরের দায়িত্ব পালন করে। তিনি ১৫৮৫ সালে মারা যান এবং তাকে আলেপ্পোতে সমাহিত করা হয়। মসজিদটির প্রবেশদ্বারের ওপর খোদাই করা আরবি শিলালিপি থেকে এটির নির্মাণ সময় সম্পর্কে জানা যায়। মসজিদ ভবনের নির্মাণকাজ ১৫৬৪-৬৫ সালের দিকে শুরু হয় এবং ১৫৭২-৭৩ সালে শেষ হয়েছিল। মসজিদের স্থপতির পরিচয় সম্পর্কে জানা যায়নি, তবে ধারণা করা হয় এটি উসমানীয় রাজধানী ইস্তাম্বুল থেকে প্রেরিত একজন রাজকীয় স্থপতি কতৃর্ক নকশা করা হতে পারে।    স্থাপত্য    বাহ্যিক  মসজিদের কেন্দ্রীয় প্রবেশদ্বারের উত্তর দিকে একটি অষ্টভুজাকার সারিবদ্ধ পানির ফোয়ারা রয়েছে। ফোয়ারাটিতে পিরামিড আকৃতির ছাদ এবং বিনুনিযুক্ত সাদা ও কালো রঙের কলাম রয়েছে। মসজিদের উত্তর দিকের অংশটি পর্যায়ক্রমিক সাদা ও কালো পাথরের আস্তরণ দিয়ে তৈরি করা হয়েছে। এটির জোড়া বারান্দাতে পাঁচটি গম্বুজ রয়েছে। বারান্দার দুটি কেন্দ্রীয় স্তম্ভ কালো ও সাদা পাথরের পর্যায়ক্রমিক স্তর দিয়ে তৈরি। বারান্দার অবশিষ্ট কলামগুলি সাদা মার্বেলের তৈরি। বারান্দার উত্তর-পশ্চিম কোণে একটি একক মিনার বসেছে। সম্পূর্ণ মসজিদটি একটি স্তরবিহীন গম্বুজযুক্ত ঘনকের মত দেখতে। গম্বুজটি ষোল পার্শ্বযুক্ত একটি ড্রামের মত দেখতে যেটির সবদিকেই জানালা রয়েছে।   অভ্যন্তরীণ  মসজিদের গম্বুজটি  ব্যাসের এবং আটটি সূক্ষ্ম খিলানযুক্ত। প্রার্থনা হলের দেয়ালগুলোর অভ্যন্তরীণ ভাগ বড় বর্গাকার বিভিন্ন রঙের টাইলস দিয়ে সজ্জিত। এই টাইলসগুলি স্থানীয়ভাবে দিয়ারবাকিরে উৎপাদিত হয়েছে বলে বিশ্বাস করা হয়, তবে ইজনিকে উৎপাদিত টাইলসগুলির সাথে এগুলোর খুব মিল রয়েছে।  ইতিহাসবিদেরা মসজিদের নকশা স্থাপত্যের খুব প্রশংসা করেছেন।  ইতিহাসবিদ গডফ্রে গুডউইন ১৯৭১ সালে মসজিদটিকে "প্রাদেশিক মসজিদের রাজপুত্র বলে অভিহিত করে বলেন মসজিদটির সাজসজ্জার ক্ষেত্রে দুর্দান্ত যা স্থানীয় রীতি মেনে খুবই সূক্ষভাবে করা হয়েছে।"    তথ্যসূত্র    সূত্র          আরও পড়ুন      বহিঃসংযোগ    বেহরাম পাসা কামি, আর্চনেট।  বিষয়শ্রেণী:দিয়ারবেকিরের মসজিদ বিষয়শ্রেণী:১৬শ শতাব্দীর মসজিদ
ইন্টারনেট ব্রডওয়ে ডেটাবেজ ( আইবিডিবি ) ব্রডওয়ে থিয়েটার প্রোডাকশন এবং তাদের কর্মীদের একটি অনলাইন ডাটাবেস । এটি ক্যারেন হাউসর ১৯৯৬ সালে কল্পনা করেছিলেন এবং তৈরি করেছিলেন। যা উত্তর আমেরিকা বাণিজ্যিক নাট্য সম্প্রদায়ের বাণিজ্য সংস্থা ব্রডওয়ে লিগের গবেষণা বিভাগ দ্বারা পরিচালিত হয়।  ওয়েবসাইটটিতে আইওএস এবং অ্যান্ড্রয়েড উভয়ের জন্যও একটি সম্পর্কিত অ্যাপ রয়েছে।    ইতিহাস  ব্রডওয়ের এই বিস্তৃত ইতিহাসটি ১৮ শতকের নিউইয়র্ক থিয়েটারের শুরু থেকে আজ পর্যন্ত সকল প্রকাশনার রেকর্ড সরবরাহ করে বিশদগুলির মধ্যে রাত্রি এবং বর্তমান দিন খোলার জন্য কাস্ট এবং সৃজনশীল তালিকা, গানের তালিকাগুলি, পুরস্কারগুলি এবং প্রতিটি ব্রডওয়ে উৎপাদন সম্পর্কে আকর্ষণীয় তথ্য অন্তর্ভুক্ত রয়েছে। আইবিডিবি-র অন্যান্য বৈশিষ্ট্যগুলির মধ্যে বিগত এবং বর্তমান ব্রডওয়ে প্রোডাকশন, হেডশটগুলি, আইটিউনস বা অ্যামাজনে রেকর্ডিং কাস্ট করার লিঙ্কগুলি, সামগ্রিক এবং উপস্থিতির তথ্য অন্তর্ভুক্ত রয়েছে।  এর মিশনটি ছিল লিগের সদস্য, সাংবাদিক, গবেষক এবং ব্রডওয়ে অনুরাগীদের জন্য একটি ইন্টারেক্টিভ, ব্যবহারকারী-বান্ধব, অনুসন্ধানযোগ্য ডেটাবেজ। লীগ সম্প্রতি ব্রডওয়ে ট্যুরিং শোগুলি সারাদেশের প্রেক্ষাগৃহে যে ট্র্যাকিং শোগুলি চালানোর জন্য ট্র্যাকিং শোয়ের জন্য ডেটাবেজে যুক্ত করেছে।  এটি পরিচালনা করেছেন কারেন হাউসর, মাইকেল আবৌরিজক এবং ব্রডওয়ে লীগের মার্ক স্মিথ।   আরো দেখুন    ইন্টারনেট থিয়েটার ডেটবেজ – আইটিডিবি  ইন্টারনেট মুভি ডেটাবেজ – আইএমডিবি  ইন্টারনেট বুক ডেটাবেজ – আইবুকডিবি  লোরটেল আর্কাইভ – আইওবিডিবি  ব্রডওয়ে লীগ   তথ্যসূত্র    বহিঃসংযোগ      ব্রডওয়ে লীগের ওয়েবসাইট  বিষয়শ্রেণী:অনলাইন ডাটাবেজ বিষয়শ্রেণী:নিউ ইয়র্ক শহরের সংস্কৃতি বিষয়শ্রেণী:২০০০-এ প্রতিষ্ঠিত ইন্টারনেট সম্পত্তি
বাঁধাকপি বা পাতাকপি একটি সবজি যা ব্রাসিকেসি বা ক্রুসিফেরি গোত্রের ব্রাসিকা অলেরাসিয়া ''Brassica oleracea'' প্রজাতির উদ্ভিদ । এটি একটি জনপ্রিয় পাতা জাতীয় সবজি। বাঁধাকপির আদি নিবাস ভূমধ্যসাগরীয় দক্ষিণ ইউরোপেবাংলাপিডিয়া বাঁধাকপি নিবন্ধ। ২০১৮ সালে সারা বিশ্বে বাঁধাকপির মোট উৎপাদন ছিল ৬৯৪ লক্ষ টন। বিশ্বের মোট উৎপাদনের ৪৮% উৎপাদন চীন করেছিল।  এছাড়া অন্যান্য প্রধান উৎপাদক দেশ হল ভারত, দক্ষিণ কোরিয়া এবং রাশিয়া।  বাংলাদেশে ১৯৬০-এর দশকে এর চাষ শুরু হয়।  বাঁধাকপির ওজন সাধারণত ৫০০ থেকে ১,০০০ গ্রাম (১ থেকে ২ পাউন্ড) পর্যন্ত হয়। মসৃণ-পাতাযুক্ত, দৃঢ় মাথা যুক্ত সবুজ বাঁধাকপি সবচেয়ে প্রচলিত, মসৃণ-পাতাযুক্ত বেগুনি বাঁধাকপি এবং উভয় রঙের ক্রিঙ্কল-পাতাযুক্ত স্যাভোয় বাঁধাকপি বিরল। দীর্ঘ সময়ব্যাপী রোদ থাকে এমন পরিস্থিতিতে (যেমন গ্রীষ্মকালে উচ্চ উত্তর অক্ষাংশে) বাঁধাকপি বেশ বড় হতে পারে। ২০১২ সালের হিসাবে, সবচেয়ে ভারী বাঁধাকপিটি ছিল ৬২.৭১ কিলোগ্রাম (১৩৮ পাউন্ড ৪ আউন্স)।  বাঁধাকপির মাথা সাধারণত এর জীবনচক্রের প্রথম বছরেই বাছাই করা হয়, তবে বীজের জন্য উদ্দিষ্ট উদ্ভিদগুলি দ্বিতীয় বছর বৃদ্ধি করার জন্য রেখে দেওয়া হয় এবং আন্তঃ-পরাগায়ন রোধ করতে অন্যান্য কপি ফসল থেকে পৃথক রাখতে হয়। বাঁধাকপি বেশ কয়েকটি পুষ্টির ঘাটতি পূরণ করে, সেইসাথে একাধিক কীটপতঙ্গ, এবং ব্যাকটেরিয়া এবং ছত্রাক রোগের প্রতিরোধ করতে সাহায্য করে।  ঔষধী গুণাবলী  বাঁধাকপি ভিটামিন সি এর একটি চমৎকার উৎস। বাঁধাকপিতে গ্লুটামাইন এবং অ্যামাইনো অ্যাসিড রয়েছে যার দহন নিবারক গুণাবলী আছে।  তথ্যসূত্র  বহিঃসংযোগ  জাতীয় ই-তথ্যকোষ বাঁধাকপির উপরে তথ্য সংগ্রহ  এগ্রোবাংলা বাংলায় বাঁধাকপি চাষের উপরে এগ্রোবাংলার নিবন্ধ  বাঁধাকপি চাষের উপরে বাংলায় আরেকটি চমৎকার লেখা  Brassica oleracea The close family of cabbage, cauliflower, brocolli, collards, kale and kohlrabi  Brassicas. Colonial Williamsburg Official Site - "Where History Lives".  Cabbage.  The Book Of Herbs, on Factopia.  Cabbage: A Head of Its Time.  By Emily Skelton. Seeds of Change.  Cabbage: Definition from Answers.com. "Online Dictionary, Encyclopedia and much more".  Cabbages and Cauliflowers: How to Grow Them by James John Howard Gregory - Project Gutenberg.  Cole crops: From colewort to cabbage and mustard - by Jason Hernandez. Helium - "Where Knowledge Rules".  Colewort and the cole crops. Botanical Garden, University of California Los Angeles.  Cabbages! Fresh For Kids - "Fun Games, Activities and Healthy Fruit and Vegetable Recipes!"  PROTAbase on Brassica oleracea (kohlrabi)  Cabbage Recipes  বিষয়শ্রেণী:সবজি বিষয়শ্রেণী:অসম্পূর্ণ বিষয়শ্রেণী:খাদ্য উদ্ভিদ জাত বিষয়শ্রেণী:শাক বিষয়শ্রেণী:ঔষধি উদ্ভিদ বিষয়শ্রেণী:বাঁধাকপি
আজহার হোসেন (জন্ম: মার্চ ১৫, ১৯৬৪) একজন বাংলাদেশী সাবেক ক্রিকেটার যিনি ১৯৮৮ সালে থেকে ১৯৯০ পর্যন্ত ৭ টি ওডিআই খেলেন। আশির দশকে ঘরোয়া ক্রিকেটের আকাশে আজহার খুব প্রভাবশালী ক্রিকেটার ছিলেন।  ১৯৯০ সালে শারজায় নিউজিল্যান্ডের বিপক্ষে করা ৫৪ রানের ইনিংসটি তার আন্তর্জাতিক খেলোয়াড়ী জীবনের অন্যতম অর্জন। ওয়ানডেতে এটিই কোনো বাংলাদেশির প্রথম ৫০ রান। পরবর্তীতে ১৯৯৯ সালে তার ভাগ্নে মেহরাব হোসেন প্রথম বাংলাদেশি হিসেবে ওয়ানডেতে (জিম্বাবুয়ের বিপক্ষে ঢাকায়) সেঞ্চুরি করেছিলেন। ত্তিমি একজন ওপেনিং ব্যাটসম্যান হিসেবে খেলতেন ও ওয়ানডেতে অফ-ব্রেক বোলিং করে ৪টি উইকেটও নিয়েছিলেন।   আইসিসি ট্রপিতে  আজহার ১৯৯০ সালে নেদারল্যান্ডসে অনুষ্ঠিত আইসিসি ট্রফিতে বাংলাদেশের প্রতিনিধিত্ব করেন। তিনি ৭ ইনিংসে ব্যাট হাতে ৮৩ রান করেন, যার মধ্যে নেদারল্যান্ডসের বিপক্ষে সর্বোচ্চ ২৮ রান করেন। বল হাতে তিনি ২৮৫ রানে ৭ উইকেট নেন, যার মধ্যে তার সেরা ফিগার ছিল বারমুডার বিপক্ষে ২/২৪।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশী ক্রিকেটার জীবনী নিবন্ধ বিষয়শ্রেণী:ঢাকা থেকে আগত ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ